Príkazná zmluva (1) 
Čl. I
Zmluvné strany
1.	Príkazník: 	Terézia Slaná, 010 01 Žilina, Puškinova ul. č. 31
2.	Príkazca: 	Zdenka Nová – Drogéria NOVA, Národná ul. č. 5, 010 01 Žilina
		IČO, DIČ, IČ DPH
		živnostenský list reg. pod č. ....................................
Čl. II
Predmet zmluvy
Predmetom tejto zmluvy je záväzok príkazcu za podmienok dohodnutých v tejto zmluve uzatvárať menom príkazcu a na jeho účet zmluvy na predaj kozmetických výrobkov značky AVON.
Čl. III
Odmena príkazníka
1.	Príkazca je povinný poskytnúť príkazníkovi odmenu vo výške 5 % z hodnoty každej uzavretej zmluvy.
2.	Odmena príkazníka je splatná vždy jeden mesiac dozadu k 15. dňu nasledujúceho mesiaca na účet č. .........................
3.	Príkazca sa zároveň zaväzuje príkazníkovi zaplatiť riadne vyúčtované účelne vynaložené náklady.
Čl. IV
Doba trvania zmluvy
1.	Táto zmluva sa uzatvára na dobu určitú, na dobu 12 mesiacov odo dňa nadobudnutia účinnosti tejto zmluvy.
2.	Ak jedna zo zmluvných strán najneskôr jeden mesiac pred ukončením doby trvania tejto zmluvy písomne neukončí túto zmluvu, zmluva sa automaticky predlžuje za rovnakých podmienok dohodnutých v tejto zmluve.
Čl. V
Povinnosti príkazníka
1.	Príkazník je povinný vykonávať činnosť podľa čl. II tejto zmluvy osobne.
2.	Bez zbytočného odkladu, najmenej však 1 x za mesiac je príkazník povinný informovať príkazcu o uzavretých zmluvách.
3.	Ak v súvislosti s výkonom činnosti podľa čl. II tejto zmluvy získa úžitok z vykonaného príkazu, je povinný bez zbytočného odkladu odovzdať ho príkazcovi.
Čl. VI
Povinnosti príkazcu
1.	Príkazca je povinný poskytnúť príkazníkovi formuláre zmlúv a obrázkové katalógy tovaru, ktorý je predmetom zmlúv.
2.	Príkazca je povinný poskytovať príkazníkovi všetky informácie o tovare tak, aby príkazník mohol vykonávať svoju činnosť s vysokou odbornosťou.
3.	Príkazca je povinný najneskôr ku dňu účinnosti tejto zmluvy odovzdať príkazníkovi písomnú plnú moc, ktorá oprávňuje príkazníka vykonávať činnosť podľa čl. II tejto zmluvy.
Čl. VII
Záverečné ustanovenia
1.	Túto zmluvu možno pred uplynutím doby 12 mesiacov zrušiť len vzájomnou písomnou dohodou.
2.	Zmluva sa vyhotovuje v dvoch rovnopisoch, po jednom pre každú zo zmluvných strán.
3.	Táto zmluva nadobúda účinnosť prvým dňom nasledujúceho mesiaca odo dňa podpisu tejto zmluvy.
Žilina 10. 7. 2023